วิสิษฐ์ ตันสัจจา

นายวิสิษฐ์ ตันสัจจา อดีตรัฐมนตรีช่วยว่าการกระทรวงพาณิชย์ และอดีตรัฐมนตรีช่วยว่าการกระทรวงอุตสาหกรรม ในรัฐบาลพลเอกเปรม ติณสูลานนท์

การทำงาน 
วิสิษฐ์ ตันสัจจา เคยทำงานในบริษัท เอสโซ่ (ประเทศไทย) จำกัด ต่อมาได้ลาออกเพื่อไปรับตำแหน่งกรรมการรองผู้จัดการธนาคารทหารไทย จากนั้นก็ลาออกจากธนาคารทหารไทยอีกครั้ง และหันมาทำธุรกิจส่วนตัวในนามบริษัท วิทไทย จำกัด 

ในปี พ.ศ. 2523 นายวิสิษฐ์ ตันสัจจา ได้รับการชักชวนจาก บุญชู โรจนเสถียร รองนายกรัฐมนตรีฝ่ายเศรษฐกิจ ให้มารับตำแหน่งรัฐมนตรีช่วยว่าการกระทรวงพาณิชย์ ในรัฐบาลพลเอกเปรม ติณสูลานนท์ ทำหน้าที่กำกับดูแลเรื่องน้ำมัน ต่อมาในเดือนมกราคม พ.ศ. 2524 ถูกปรับไปรับตำแหน่งรัฐมนตรีช่วยว่าการกระทรวงอุตสาหกรรม แต่ก็รับตำแหน่งดังกล่าวได้เพียงเดือนเศษ ก็ได้ลาออกจากตำแหน่ง

หลังจากนั้นนายวิสิษฐ์ ตันสัจจา ได้รับการทาบทามจากนายบุญชูอีกครั้ง ให้เข้ามารับตำแหน่งกรรมการรองผู้จัดการธนาคารนครหลวงไทย แต่ก็รับหน้าที่ดังกล่าวได้ไม่นาน

งานภาพยนตร์ 
วิสิษฐ์ ตันสัจจา เคยเป็นผู้สร้างภาพยนตร์ไทย เรื่อง "เพลงเหย่อย" เมื่อ พ.ศ. 2507 ซึ่งในปี พ.ศ. 2559 หอภาพยนตร์ (องค์การมหาชน) ได้ประกาศให้เป็นภาพยนตร์ที่ได้รับการขึ้นทะเบียนมรดกภาพยนตร์ของชาติครั้งที่ 6 ประจำปี พ.ศ. 2559

เครื่องราชอิสริยาภรณ์

อ้างอิง 

นักการธนาคารชาวไทย
นักธุรกิจชาวไทย
นักการเมืองไทย
ผู้อำนวยการสร้างภาพยนตร์ชาวไทย
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ป.ม.